OzLabs/hebrew-wiki-articles huggingface dataset:
יניב ברמן

יניב ברמן (נולד ב-1977) הוא במאי, מפיק ותסריטאי ישראלי.

==קורות חיים==

יניב ברמן נולד בחיפה. הוא למד בחוג לקולנוע וטלוויזיה באוניברסיטת תל אביב. סרטו הקצר "גם ילדים התחילו קטנים" על ילדים בחטיבת ביניים, אשר משתלטים על המוסד ולוקחים את המורים בני ערובה נבחר להשתתף בתחרות ה-Cinéfondation בפסטיבל קאן בשנת 2006. במשך 6 שנים הוא צילם סרט דוקומנטרי על פלוגה מילואים, שיצא בשנת 2007 בשם שלום פלוגה א'.
בשנת 2016 הוא כתב וביים את הסרט מדינת הגמדים, שכמו סרטיו הקודמים, עסק בתהליך הטראומטי של ילדים הנעשים חיילים בחברה מיליטריסטית אלימה.

ביוני 2021 יצא לאור ספרו "[https://bermanyaniv.com/svivonim_heb/ סביבונים]", העוקב אחרי פרשת רצח מחרידה בתיכון במרכז הארץ, הנפרסת על פני שמונת ימי חג החנוכה.

יניב הוא מפיק של סרטי פרסום ותדמית, ובעל חברת ההפקות [https://whitebirdfilms.com/ White Bird Films].

יניב גר בהרצליה עם בת זוגו פזית ולהם שתי בנות.

==פילמוגרפיה==
* גם ילדים התחילו קטנים (2006)
* שלום פלוגה א' (2007)
* מדינת הגמדים (2016)

== ספרים ==
* [https://bermanyaniv.com/svivonim_heb/ סביבונים] (2021)

== קישורים חיצוניים ==

* [https://bermanyaniv.com/ אתר הבית של יניב ברמן]
* יניב ברמן באתר IMDb
* 
* 
* 
* 

קטגוריה:הרצליה: אישים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאים ישראלים
קטגוריה:מפיקים ישראלים
קטגוריה:תסריטאים ישראלים
קטגוריה:ישראלים שנולדו ב-1977
Body (שיר של ראס מיליונס וטיון ויין)

Body הוא סינגל של הראפרים הבריטים ראס מיליונס וטיון ויין , אשר יצא לאור ב-25 במרץ 2021 על ידי חברות התקליטים GDS רקורדס ואטלנטיק רקורדס. השיר הופק על ידי גוטצ'ה, וקודם על ידי אתגר ריקוד בטיקטוק, וכן על ידי רמיקס אשר יצא לאור באפריל 2021 בהשתתפות באגזי מאלון, פאביו פוריין, דארקו, בוני, אר-די, E1 ו-ZT.<ref></ref> השיר הגיע לצמרת מצעד הסינגלים הבריטי במאי 2021, והפך לשיר הדריל הראשון שהגיע להישג זה.<ref></ref> מחוץ לבריטניה, השיר הגיע לצמרת המצעדים באירלנד והגיע לעשירייה הפותחת במצעדים באוסטרליה.

==רקע==
ראס מיליונס וטיון ויין שיתפו פעולה בעבר ב-2019 בסינגל "Keisha & Becky", שהגיע היישר אל העשירייה הפותחת בבריטניה.<ref name="Vice"></ref> במגזין Evening Standard, השיר תואר כהתפארות בעושר "על פעימות מהירות ומשקשקות".<ref></ref>

==ביקורות==
הרצועה נבחרה לאחת מ"14 השירים שנותנים לנו תקווה לעתיד" על ידי צוות מגזין Vice, כאשר הכותב ריאן בסיל העיר כי שיתוף פעולה נוסף בין הצמד "תמיד יהיה טוב" אחרי "Keisha & Becky". בסיל תיאר את השיר גם כ"שיתוף פעולה של ראפ ב-400 מעלות".<ref name="Vice"/>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! בריטניה (BPI)
| כסף 
| 200,000
|-
!ניו זילנד (RMNZ)
|פלטינה
|30,000
|}

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירי מוזיקת דריל
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי כסף בממלכה המאוחדת
קטגוריה:שירי פלטינה באוסטרליה
קטגוריה:שירי פלטינה בניו זילנד
קטגוריה:סינגלים בהוצאת אטלנטיק רקורדס
דניאלה סימונס

דניאלה סימונס (באיטלקית: Daniela Simmons; נולדה ב-1961) היא זמרת איטלקייה-שווייצרית.

==ביוגרפיה==
סימונס נולדה בפרוג'ה, מגיל צעיר החלה לעסוק במוזיקה ולמדה פסנתר בקונסרבטוריון של לוזאן. ב-1984 זכתה בתחרות מוזיקה שאורגנה על ידי רשת הטלוויזיה הציבורית של שווייץ.

היא השתתפה כנציגת שווייץ באירוויזיון 1986 עם השיר "Pas pour moi" והיא הייתה במקום השני, שיר זה גם דורג במקומות גבוהים במספר מצעדי מוזיקה. ב-1987 יצא אלבומה הראשון "Shout Back", ב-1991 השתתפה בתחרות הלאומית לבחירת נציגות שווייץ לאירוויזיון עם השיר "Come finirà?" הייתה במקום השני. ב-1998 יצא האלבום השני שלה "Un’ altra donna".

היא הופיעה בין היתר בבניין אמפייר סטייט בניו יורק ובאולם הקונצרטים אולימפיה בפריז.

ב-1991 התחתנה עם המלחין "אטילה שרפטוג".

==קישורים חיצוניים==

* 

קטגוריה:זמרות שווייצריות
קטגוריה:משתתפי אירוויזיון 1986
קטגוריה:נציגי שווייץ באירוויזיון
קטגוריה:זמרים שווייצרים
קטגוריה:ילידות 1961
קטגוריה:שווייצרים שנולדו ב-1961
קטגוריה:איטלקים שנולדו ב-1961
יוגלוסה באזינגה

יוגלוסה באזינגה (שם מדעי: Euglossa bazinga) היא מין של דבורים מהסוג יוגלוסה. דבורת הבאזינגה היא אחת מכ-130 מינים (נכון לכתיבת שורות אלו) שזוהו מהסוג (שבשבט דבורי הסחלב), והיא זוהתה באמצע-צפון מאטו גרוסו, ברזיל<ref name=":0"></ref>.

== מראה ==
כמו שאר שבט דבורי הסחלב, ליוגלוסה באזינגה מעין חדק ארוך בו היא נעזרת בשתיית צוף הצמחים הטרופיים, אשר מאפשר לה לצרוך את הנקטר של צמחים טרופיים עמוקים, אך באיטיות (פי 5 לאט יותר מדבורת דבש).<ref></ref>

הבאזינגה היא הדבורה הקטנה ביותר בסוג יוגלוסה המשתייכת לתת הסוג Glossura, אך היא גם בעלת החדק הגדול ביותר ביחס לממדי הגוף שלה.<ref></ref>
שונה מאיור 2 על ידי Nemesio & Ferrari, 2012

== הימצאות ותפוצה ==
דבורת הבאזינגה זוהתה באמצע-צפון מאטו גרוסו, ברזיל. זוהי אחת מהדוגמאות המועטות של סוג זה בהן הוא נמצא בסראדו, מערכת אקולוגית של סוואנה.<ref name=":0" />

כיום, דבורת הבאזינגה מסתכנת באיבוד בית הגידול שלה.

== מקור השם ==
בעבר, זוהתה בטעות הבאזינגה כדבורה אחרת, יוגלוסה איגניטה (Euglossa ignita Smith, 1874) על ידי אנדרה נמסיו, ביולוג ברזילאי מטעם האוניברסיטה הפדרלית של אוברלנדיה. מאוחר יותר, בדצמבר 2012 רפאל ר. פרריו מטעם האוניברסיטה הפדרלית של מינאס ז'ראייס פרסם מאמר יחד עם אנדרה נמסיו בו זוהתה הדבורה כדבורה אחרת, וקרא לה 'יוגלוסה באזינגה', לכבוד הביטוי השגור של הדמות ד"ר שלדון קופר, אחת הדמויות הראשיות בסדרה 'המפץ הגדול'.<ref></ref>

נמסיו אמר על בחירת השם: "מילת הקומיקס האהובה על שלדון קופר 'באזינגה' אשר משומשת על-ידו כאשר הוא מוליך שולל מישהו נבחרה כדי לייצג את הדמות. יוגלוסה באזינגה הוליכה אותנו שולל בשל הדמיון שלה ליוגלוסה איגניטה, ולכן השתמשנו ב'באזינגה'."

באופן אירוני, שלדון קופר אלרגי לדבורים.<ref>הוזכר בפרק "The Big Bran Hypothesis", עונה 1 פרק 2 של סדרת הטלוויזיה "המפץ הגדול", CBS</ref>

== ראו גם ==
* באזינגה ריאקי
==קישורים חיצוניים==

== הערות שוליים ==

קטגוריה:טקסונים שתוארו בידי אנדרה נמסיו
קטגוריה:בעלי חיים שתוארו ב-2012
קטגוריה:דבוריים
קטגוריה:ברזיל: חרקים
ועידת אובמה-מדבדב

ועידת אובמה-מדבדב (באנגלית: Obama–Medvedev Commission) הידועה באופן רשמי בשם "הוועדה הנשיאותית הבינלאומית של ארצות הברית-רוסיה" הוכרזה ב־6 ביולי 2009 על ידי נשיא ארצות הברית, ברק אובמה ונשיא רוסיה, דמיטרי מדבדב במהלך ביקורו של הנשיא אובמה במוסקבה כדרך לשיפור התקשורת ושיתוף הפעולה בין ממשלות רוסיה וארצות הברית. שני הנשיאים הודיעו כי עבודת הוועדה תתואם על ידי מזכירת המדינה האמריקאית, הילרי קלינטון ושר החוץ הרוסי הרוסי סרגיי לברוב<ref>White House Press Statement, July 6, 2009</ref>.

מאז ההידרדרות המהירה ביחסי ארצות הברית–רוסיה, שהחלה ב-2012 עם בחירותו מחדש של פוטין לנשיאות, והחריפה ב-2014 עם סיפוח חצי האי קרים, הוועדה צמצמה במידה רבה את פעילותה והיא למעשה מושבתת.

== הרכב הוועדה ==
הנשיאים אובמה ומדבדב הסכימו כי בנציבות יהיו שלוש עשרה קבוצות עבודה. באוקטובר 2009, במהלך ביקורו של שר החוץ קלינטון במוסקבה, נוספו שלוש קבוצות עבודה נוספות; בנושא לוחמה בטרור, סביבה וצבא לצבא. בנוסף, ספורט התווסף לקבוצת משנה של קבוצת העבודה לבורסות חינוך ותרבות, ונוצרה קבוצת היגוי מדיניות בראשות סגן שר החוץ הרוסי סרגיי ריאבקוב ומזכיר המדינה האמריקני ויליאם ברנס. קבוצות העבודה הן:
* קבוצת היגוי מדיניות: בראשות סגן שר החוץ הרוסי סרגיי ריאבקוב ומזכיר המדינה האמריקאי ויליאם ברנס.
* אנרגיה גרעינית וביטחון גרעיני: בראשות ראש הרוסאטום, סרגיי קיריינקו וסגן מזכיר האנרגיה האמריקאי, דניאל פונמן .
* פיקוח על נשק וביטחון בינלאומי: בראשותו של סגן שר החוץ הרוסי סרגיי ריאבקוב ומזכירת המדינה האמריקאית לבקרת נשק וענייני ביטחון בינלאומי, אלן טאושר .
* סחר בסמים: בראשות מנהל הסוכנות הפדרלית הרוסית למלחמה בסמים, ויקטור איוואנוב ומנהל המשרד למדיניות לאומית לבקרת סמים , גיל קרליקובסקה.
* פיתוח עסקי ויחסים כלכליים: בראשותה של השרה לפיתוח כלכלי, אלווירה נביאולינה ומזכיר המסחר האמריקאי, גארי לוק
* אנרגיה וסביבה: בראשותו של שר האנרגיה הרוסי, סרגיי שמאטק ומזכיר האנרגיה האמריקאי, סטיבן צ'ו.
* חקלאות: בראשות שרת החקלאות הרוסית, ילנה סקריניק ומזכיר החקלאות האמריקאי, טום וילסאק
* מדע וטכנולוגיה: בראשותו של שר החינוך הרוסי, אנדריי פורסנקו ויושב ראש משרד מדיניות המדע והטכנולוגיה של ארצות הברית, ג'ון הולדרן.
* שיתוף פעולה בתחום החלל: בראשות ראש סוכנות החלל הפדרלית של רוסיה, אנאטולי פרמינוב ומנהל נאס"א, צ'ארלס בולדן
* בריאות: בראשות שר הבריאות הרוסית, טטיאנה גוליקובה ומזכיר הבריאות האמריקאית, קתלין סבליוס<ref></ref>.
* שיתוף פעולה בטיפול ומניעה של מצבי חירום: בראשותו של השר הרוסי למצבי לחירום והגנה אזרחית, סרגיי שויגו וראש מנהל הסוכנות הפדרלית לניהול חירום, קרייג פוגט 
* חברה אזרחית: בראשותו של ולדיסלב סורקוב, סגן הרמטכ"ל הראשון בממשל הנשיאותי ומייקל מקפול, העוזר מיוחד לנשיא ארצות הברית לענייני ביטחון לאומי.

== הערות שוליים ==

קטגוריה:דמיטרי מדבדב
קטגוריה:נשיאות ברק אובמה
קטגוריה:2009 ברוסיה
קטגוריה:יחסי ארצות הברית – רוסיה
חייקה בלכטובסקה שפיגל

חייקה בלכטובסקה שפיגל (בפולנית: Chaike Belchatowska Spiegel; 11 בנובמבר 1920 – 26 במרץ 2002), המכונה גם הלן,<ref name=":0"></ref> הייתה יהודיה קנדית ילידת פולין, לוחמת התנגדות ואחת מהניצולים האחרונים ממרד גטו ורשה בשנת 1943 נגד הנאצים.<ref name=":1"></ref>

== ראשית חייה ==
שפיגל נולדה בוורשה שבפולין, לאם סוציאליסטית רדיקלית.<ref name=":2"></ref> היא הייתה חברה במפלגת הבונד. בשנת 1939 נכבשה פולין על ידי צבאות גרמניה הנאצית, והחל גירוש שיטתי של יהודי פולין. שפיגל הצטרפה לתנועת ההתנגדות.

== מרד גטו ורשה ==
היא הצטרפה לארגון היהודי הלוחם (אי"ל) בינואר 1943, לאחר שנמלטה מהרכבת שהובילה אותה למחנה ההשמדה טרבלינקה בנובמבר 1942. בלילה הראשון של חג הפסח, ב־19 באפריל 1943, כוח נאצי נכנס לגטו בפיקודו של קולונל פרדיננד פון סמרן-פרנקנג כדי לחדש את הגירוש, אך הם נהדפו על ידי לוחמי הארגון היהודי הלוחם וקבוצות התנגדות אחרות, וספגו אבדות כבדות. הגרמנים הופתעו. הלוחמים היהודים היו חמושים רק בקומץ כלי נשק מיושנים, בקבוקי תבערה מאולתרים ותחמושת מועטה.

הנאצים תקפו בפיקודו של הגנרל יירגן שטרופ, שמונה למפקד לאחר שקולונל פון סמרן-פרנקנג הועבר מתפקידו. שטרופ וחייליו נחסמו על ידי הלוחמים היהודים לאחר מספר ימים של לחימה קפדנית. הגרמנים החליטו אז לשנות את גישתם והחלו להצית את הגטו בלהבות באופן שיטתי. ב־8 במאי הם השתמשו בגז רעיל, ומטה הארגון היהודי הלוחם נפל.

ההערכה היא ש-7,000 יהודים נהרגו במהלך הלחימה ו-30,000 גורשו למחנות מוות, ואילו חמישים עד מאה לוחמי התנגדות יהודים, ביניהם בלכטובסקה ובעלה ברחו ליערות מחוץ לוורשה.

שפיגל עברה לשוודיה לאחר המלחמה. היא הייתה נשואה לברוך יקיר שפיגל,<ref></ref> שהיה אחד מלוחמי ההתנגדות היהודים שהצליחו להימלט מהגטו ליערות שמחוץ לוורשה. הם סירבו לקבל ויזות אמריקאיות והתגוררו בשוודיה, והיגרו לקנדה לאחר המלחמה.

== מותה ==
היא נפטרה במונטריאול שבקנדה, ב־26 במרץ 2002. היא הותירה אחריה בן, יוליוס שפיגל, ובת, מינדי שפיגל, ממונטריאול.<ref></ref>

== הערות שוליים ==

קטגוריה:ניצולי השואה: פולין
קטגוריה:מהגרים מפולין לקנדה
קטגוריה:בונדיסטים
קטגוריה:לוחמי הארגון היהודי הלוחם
קטגוריה:יהודיות קנדיות
קטגוריה:ניצולות השואה
קטגוריה:לוחמות הארגון היהודי הלוחם
קטגוריה:קנדים שנולדו ב-1920
קטגוריה:ילידות 1920
קטגוריה:קנדים שנפטרו ב-2002
קטגוריה:נפטרות ב-2002
רולינג סטון טופ 200 (2019)

[[טיילור סוויפט, שהוציאה את האלבום עם הפתיחה הגדולה בהיסטוריית המצעד, Lover, שנמכר בלמעלה מ-991,800 עותקים בשבוע צאתו.<ref name=":1" />]]
זוהי רשימה של האלבומים שדורגו במקום הראשון ברולינג סטון טופ 200 במהלך שנת 2019. האלבומים המובילים והנמכרים ביותר בארצות הברית (ללא רדיו) מדורגים במצעד רולינג סטון טופ 200, שמפורסם על ידי מגזין רולינג סטון. הנתונים נאספים על ידי נתוני אלפא, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים ונתוני סטרימינג שנאספים מרשתות הזרמות מדיה שונות. בנוסף לכך, מתפרסם המצעד באופן קבוע כבר ביום שישי של כל שבוע, באתר רולינג סטון הרשמי.

== היסטוריית המצעד ==
{| class="wikitable plainrowheaders" style="text-align: center"
! תאריך
! אלבום
! אמנ/ית
! מקור
|-
! scope="row"| 27 ביוני
| Help Us Stranger
|הרקונטרס
|<ref name=":0"></ref>
|-
! scope="row"| 4 ביולי
|Indigo
|כריס בראון
|
|-
! scope="row"| 11 ביולי
|Revenge of the Dreamers III
|דרימוויל & ג'יי קול
|
|-
! scope="row"| 18 ביולי
| rowspan="2" |No.6 Collaborations Project
| rowspan="2" |אד שירן
|
|-
! scope="row"| 25 ביולי
|
|-
! scope="row"| 1 באוגוסט
|The Search
|NF
|
|-
! scope="row"| 8 באוגוסט
|Care Package
|דרייק
|
|-
! scope="row"| 15 באוגוסט
|We Are Not Your Kind
|סליפנוט
|
|-
! scope="row"| 22 באוגוסט
|So Much Fun
|יאנג ת'אג
|
|-
! scope="row"| 29 באוגוסט
|Lover
|טיילור סוויפט
|<ref name=":1"></ref>
|-
! scope="row"| 5 בספטמבר
|Fear Inoculum
|טול
|
|-
! scope="row"| 12 בספטמבר
| rowspan="3" |Hollywood's Bleeding
| rowspan="3" |פוסט מאלון
|
|-
! scope="row"| 19 בספטמבר
|
|-
! scope="row"| 26 בספטמבר
|
|-
! scope="row"| 3 באוקטובר
|Kirk
|דה-בייבי
|
|-
! scope="row"| 10 באוקטובר
|SuperM – The 1st Mini Album
|SuperM
|
|-
! scope="row"| 17 באוקטובר
|AI YoungBoy 2
|יאנג-בוי נבר ברוק אגיין
|
|-
! scope="row"| 24 באוקטובר
|Hollywood's Bleeding
|פוסט מאלון
|
|-
! scope="row"| 31 באוקטובר
|Jesus Is King
|קניה וסט
|
|-
! scope="row"| 7 בנובמבר
|Hollywood's Bleeding
|פוסט מאלון
|
|-
! scope="row"| 14 בנובמבר
|What You See Is What You Get
|לוק קומבס
|
|-
! scope="row"| 21 בנובמבר
|Courage
|סלין דיון
|
|-
! scope="row"| 28 בנובמבר
|A Love Letter to You 4
|טריפי רד
|
|-
! scope="row"| 5 בדצמבר
|Frozen II
|אמנים שונים
|
|-
! scope="row"| 12 בדצמבר
|Please Excuse Me For Being Antisocial
|רודי ריץ'
|
|-
! scope="row"| 19 בדצמבר
| rowspan="2" |Fine Line
| rowspan="2" |הארי סטיילס
|
|-
! scope="row"| 26 בדצמבר
|
|}

== ראו גם ==
* רולינג סטון טופ 200

== הערות שוליים ==

קטגוריה:מצעדי מוזיקה מ-2019
קטגוריה:מצעדי הרולינג סטון
It's a Sin

"It's a Sin" (בעברית: "זה חטא") הוא סינגל של צמד הסינת'-פופ האנגלי פט שופ בויז. הסינגל נמצא באלבום השני מ-1987, Actually. השיר, שיצא ב-15 ביוני 1987, נכתב והולחן על ידי כריס לואו וניל טננט , והופק על ידי ג'וליאן מנדלסון .<ref></ref>

== גרסאות נוספות ==
ב-2004, השתתפה הלהקה בסדרת מופעי הצדקה, Passport Back to the Bars.<ref name="benefit"></ref> הופעתם בקמדן טאון (17 במרץ 2004) צוינה כההופעה הראשונה אי פעם של הצמד ללא כל מוזיקאי מלווה.<ref name="benefit2"></ref> ההופעה כללה עיבוד חדש לשיר "It's a Sin", שהוקלט מאוחר יותר באולפן הקלטות.

ב-2018, הוציאה קבוצת המטאל השוודית, גוסט , גרסת כיסוי לשיר. השיר מופיע בגרסת הדלוקס של האלבום Prequelle.

ב-2021, הוציאה להקת הסינת'-פופ הבריטית, יירס אנד יירס, גרסת כיסוי לשיר. השיר יצא במקביל ליציאת הסדרה "החטא" בערוץ 4 הבריטי, בה מככב בתפקיד הראשי, אולי אלכסנדר.<ref></ref> בהמשך השנה, יירס אנד יירס ביצעו את גרסת הכיסוי, בשיתוף פעולה עם אלטון ג'ון בפרסי המוזיקה הבריטית.<ref></ref>

== מחלוקת ==
בזמן צאת הסינגל, הדיג'יי הבריטי, ג'ונתן קינג , האשים את הצמד בגניבת המנגינה של "It's a Sin" משירו של קט סטיבנס מ-1971 "Wild World". הוא טען את הטענות בעיתון הסאן, שעליו כתב טור דעה קבוע במהלך שנות ה-80 של המאה ה-20. קינג הרחיק לכת עד כדי כך שהוא הוציא גרסת כיסוי משלו ל-"Wild World", תוך שימוש בעיבוד מוזיקלי דומה ל-"It's a Sin", במטרה להדגים את טענותיו. בעוד שפט שופ בויז תבעו את קינג, הסינגל שהוציא קינג לא צלח. בסופו של דבר, פט שופ בויז זכו בפיצויים אחרי הסדר טיעון. הפיצויים נתרמו לצדקה.<ref name="StreetPorter"></ref>

== וידאו קליפ ==
הווידאו קליפ בוים על ידי דרק ג'רמן ב-1987. "It's a Sin" היה שיתוף הפעולה הראשון של הבמאי הניסיוני עם הלהקה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|50,000
|-
!פינלנד
|
|6,311<ref></ref>
|-
!פורטוגל (AFP)
|זהב
|30,000
|-
!ספרד (PROMUSICAE)
|זהב
|25,000
|-
!שוודיה (GLF)
|פלטינה
|50,000
|-
!בריטניה (BPI)
|זהב
|500,000<ref></ref>
|}

== לקריאה נוספת ==
<div class="mw-content-ltr">
* Heath, Chris (2001). "[https://web.archive.org/web/20050913092839/http://www.petshopboys.net/html/interviews/actually007.shtml It's a Sin]". In Actually / Further Listening 1987-1988 [CD liner notes]. London: Pet Shop Boys Partnership.
* 
</div>

== קישורים חיצוניים ==

== הערות שוליים ==

קטגוריה:שירי פט שופ בויז
קטגוריה:שירים באנגלית
קטגוריה:שירים שהופקו על ידי מארק ראלף
קטגוריה:שירים ביקורתיים על הדת
קטגוריה:שירי גל חדש
קטגוריה:שירי דיסקו
קטגוריה:שירי סינת'-פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת מרקורי רקורדס
קטגוריה:סינגלים בהוצאת פולידור רקורדס
הלס

הלס עם מהפכנים במהלך מלחמת העצמאות היוונית. ציור על ידי תאודורוס וורזאקיס משנת 1858.
הלס או הלאדה (ביוונית: Ελλάδα) היא ההאנשה המדינית, תרבותית ולאומית של יוון לכל דורותיה.
==יוון העתיקה==
הלס הייתה ללא ספק ההאנשה הלאומית הראשונה של עם, אם כי יצירות על דף שייצגו אותה לא נשמרו או אבדו במהלך ההיסטוריה. ידוע שבזמן יוון העתיקה כבר היו שתי אלגוריות ידועות של הלס, למרות העובדה שבתקופה הקלאסית - כשהיא מיוצגת - הלס הייתה מיוצגת כאלגוריה של ערי-מדינות עצמאיות. במצבים בהם כל היוונים התאחדו יחדיו תחת איום והתעוררה תחושת שייכות לתרבות היוונית (פאן-הלניזם), אז הלס הייתה מיוצגת כהאנשת יוון בכללותה, כפי שקרה במהלך מלחמות יוון-פרס.

=== מונומנטים ופסלים שנשתמרו ===
הגאוגרף פאוסניאס טען כי הלס וסלמיס (פטרונית האי סלמיס) פוסלו על הקירותיו החיצוניים של מקדש זאוס באולימפיה, זאת כדי להנציח את ניצחון היוונים נגד הפרסים בקרב סלמיס. הייצוג השני היה פסל ברונזה ענק של הלס לצד ארטה.

==המאה ה-19==
בעקבות עצמאות יוון מהאימפריה העות'מאנית, לאחר מלחמה ארוכה שהסתיימה בשנת 1830, צצו גם שני ייצוגים אמנותיים של האלגוריה, הפעם בציור. המהפכה ביוון הפכה לאירוע שמשך תשומת לב בינלאומית, שכן יוון, בזכות ההיסטוריה, הפילוסופיה שלה ומכיוון שנחשבה לערש המערב, הייתה מדינה נערצת ונחקרה במשך מאות שנים. כאשר היוונים התמרדו כנגד שלטון האימפריה העות'מאנית לאחר שהיו תחת שלטונה למשך יותר מ-400 שנה מתנדבים אירופאים ואמריקאים הגיעו לעזרתם של היוונים. המשורר האנגלי המפורסם לורד ביירון השתתף במלחמה ועזר ליוונים והצייר הצרפתי המפורסם אז'ן דלקרואה צייר ייצוג של הלס בחורבות מיסולונגי, שם לורד ביירון עצמו איבד את חייו. הציור השני צויר על ידי הצייר היווני תאודורוס וורזאקיס. לבסוף, הלס הופיעה גם בכרזות תעמולה ובקריקטורות פוליטיות בעיתונים.

==תיאור==
הלס מתוארת בדרך כלל כאישה שלובשת בגדים פשוטים הדומים לבגדים יווניים קדומים. על ראשה היא עונדת כתר או זר העשוי מענפי זית, כגון עטרת עלי-הדפנה בימי רומי.
==הערות שוליים==

קטגוריה:יוון: סמלים לאומיים
קטגוריה:האנשת מדינות
מן הקניון אל הכוכבים...

מראה מברייס קניון
מן הקניון אל הכוכבים... (בצרפתית: ...Des canyons aux étoiles) היא יצירה תזמורתית גדולה בת 12 פרקים מאת המלחין הצרפתי אוליבייה מסייאן. פטרונית המוזיקה האמריקאית אליס טולי הזמינה את היצירה בשנת 1971 לחגוג את יובל המאתיים להכרזת העצמאות של ארצות הברית. ב-1972, תוך כדי העבודה על היצירה, ביקר מסייאן ביוטה, שם שאב השראה מן הציפורים ומן הנוף, בעיקר עושר הגוונים של הפארק הלאומי ברייס קניון (מסייאן היה בעל סינסתזיה של צליל-צבע). היצירה הושמעה לראשונה בשנת 1974. משך היצירה הוא בין 90 ל-100 דקות.

== אינסטרומנטציה ==
היצירה כתובה לארבעה סולנים - פסנתרן, נגן קרן, נגן קסילורימבה ונגן גלוקנשפיל, ותזמורת.

חטיבת כלי הקשת כוללת רק 6 כנרים, 3 ויולות, 3 צ'לי וקונטרבס אחד, עם הוספה מונמכת של מיתר חמישי.

כלי הנשיפה מעץ מחייבים פיקולו, שני חלילי צד, חליל אלט, שני אבובים, קרן אנגלית, קלרינט במי במול, שתי קלרינטות בסי במול, קלרינט בס, שני בסונים וקונטרה-בסון אחד. מסייאן מציין: "כל תפקידי כלי הנשיפה מעץ קשים לביצוע".

נוסף לסולו של הקרן בפרק השישי, חטיבת כלי הנשיפה מממתכת כוללת גם שתי קרנות, שתי חצוצרות בדו, חצוצרה אחת ברה, שני טרומבונים וטרומבון בס אחד.

חטיבת כלי ההקשה הגדולה מן המקובל ומחולקת לחמישה נגני כלי הקשה, כוללת את הגיאופון, הכלי שמסייאן עצמו המציא, מכונת רוח, יריעת-רעם, גונג, מערכת של גונגים מכוננים, מערכת של פעמוני צינור, צמד מאראקס, שוט, תוף בס, משולש, קוביית עץ, מערכת של פעמוני רוח מעץ, מערכת של קרוטיילס, רקו-רקו ותוף טומבה, בין השאר.

== ביצועי בכורה ==
ביצוע הבכורה העולמי של היצירה הץקיים ב-20 בנובמבר 1974, באולם אליס טאלי במרכז לינקולן, בנגינת תזמורת מוזיקה אטרנה. סולני הבכורה היו:
* המנצח: פרדריק ולדמן
* פסנתרנית: איבון לוריו, אשתו של מסייאן, שהייתה הסולנית בביצועים רבים של יצירה זו כמו גם ביצירות אחרות של מסייאן.
* קרן סולו: שרון מו

הבכורה הצרפתית התקיימה ב-29 באוקטובר 1975, בתאטר דה לה ויל בפריז, לפסטיבל הסתיו של 1975. התזמורת הייתה אנסמבל ארס נובה, בניצוח מריוס קונסטאן. הסולנים היו:
* פסנתר: איבון לוריו
* קרן: ז'ורז' ברבוט

== מבנה ==
מסייאן הדגיש, שהיצירה בנויה בשלושה חלקים: החלק הראשון מכיל את פרקים 5-1, השני מכיל את פרקים 6 ו-7, והחלק השלישי מכיל את פרקים 12-8. הפרקים הם כדלקמן:

חלק 1:
# "המדבר" (Le Désert)
# "הזהבנים" (Les orioles)
# "מה שכתוב בכוכבים" (Ce qui est écrit sur les étoiles)
# "פטפוט אדום-חזה לבן-גבות" (Le Cossyphe d'Heuglin)
# "מונומנט לאומי סדאר ברייקס ומתת היראה" (Cedar Breaks et le don de craint)
חלק 2
# "קריאה בין-כוכבית" (Appel interstellaire)
# ברייס קניון וסלעים באדום-זהוב" (Bryce Canyon et les rochers rouge-orange)
חלק 3:
# "השבים לחיים ושירת הכוכב אלדברן" (Les Ressuscités et le chant de l'étoile Aldebaran)
# "החקיינית הרב-לשונית" (Le Moqueur polyglotte)

== קישורים חיצוניים ==
* [https://www.youtube.com/watch?v=5DjgpPL7RhA יוטיוב, "מן הקניון אל הכוכבים..." בביצוע התזמורת הסימפונית של לונדון, מנצח אסה-פקה סאלונן]

==הערות שוליים==

קטגוריה:יצירות במוזיקה קלאסית
קטגוריה:מוזיקה של המאה ה-20
קטגוריה:מוזיקה צרפתית
האני ליפס

האני ליפס (בהולנדית: Hannie Lips; 16 ביולי 1924 – 19 בנובמבר 2012) הייתה מנחה וקריינית טלוויזיה הולנדית מטעם רשות השידור ההולנדית KRO.<ref></ref> ב-1958, ליפס הנחתה את המהדורה ה-3 של תחרות האירוויזיון, שנערכה בעיר הילברסום בהולנד. בנוסף, בין השנים 1960–1962, הנחתה את קדמי האירוויזיון של הולנד. היא גם שיחקה במספר תוכניות טלוויזיה דוגמת "Hokus Pokus, dat kan ik ook" ובסרטים כמו "Redt een kind". היא סיימה את הקריירה על מסך הטלוויזיה ב-1966.

ליפס נפטרה בהולנד בגיל 88 בעיר הולדתה, לרן.<ref></ref>

== קישורים חיצוניים ==

== הערות שוליים ==

קטגוריה:רוטרדם: אישים
קטגוריה:מנחות טלוויזיה הולנדיות
קטגוריה:מנחי האירוויזיון בהולנד
קטגוריה:קרייניות
קטגוריה:ילידות 1924
קטגוריה:הולנדים שנולדו ב-1924
קטגוריה:הולנדיות שנפטרו ב-2012
קטגוריה:הולנדים שנפטרו ב-2012
השוטר שלי

השוטר שלי (באנגלית: My Policeman) הוא סרט דרמה רומנטית אמריקאי, בבימויו של מייקל גרנדאז'. הסרט מבוסס על הרומן "My Policeman" מאת בת'ן רוברטס.

הסרט יצא לאקרנים ב-21 באוקטובר 2022.

== עלילה ==
עלילת הסרט מתרחשת בשלהי שנות ה-50 בעיר ברייטון. שוטר הומוסקסואל בארון (טום) מתחתן עם מורה בשם מריון, בעת שהיה בקשר עם אדם אחר (פטריק). הסוד של טום מאיים להרוס את הזוגיות ההטרוסקסואלית שלו עם מריון.

== דמויות ושחקנים ==
* הארי סטיילס בתפקיד טום ברג'ס
* לינוס רואץ' בתפקיד טום המבוגר
* אמה קורין בתפקיד מריון
* ג'ינה מקי בתפקיד מריון המבוגרת
* דייוויד דוסון בתפקיד פטריק האזלווד
* רופרט אוורט בתפקיד פטריק המבוגר

== הפקה ==
בספטמבר 2020 הוכרז כי אולפני אמזון יפיקו ויפיצו את הסרט. סטיילס וג'יימס לוהקו לצוות השחקנים כחודש לאחר ההכרזה על צאת הסרט.<ref>[https://deadline.com/2020/09/lily-james-and-harry-styles-my-policeman-amazon-studios-greg-berlanti-productions-1234579097/ Amazon Studios Lands Rights To Novel ‘My Policeman’ With Harry Styles And Lily James Eyed To Star And Berlanti Schechter Productions Producing]</ref> בפברואר 2021, ג'יימס התפטרה מתפקידה, ואמה קורין הצטרפה למצבת השחקנים במקומה.<ref>[https://deadline.com/2021/02/the-crown-emma-corrin-harry-styles-amazons-my-policeman-1234687882/ ‘The Crown’ Star Emma Corrin To Star Opposite Harry Styles In Amazon’s ‘My Policeman’]</ref> במרץ 2021, הצטרפו דייוויד דוסון, לינוס רואץ' ורופרט אוורט לצוות השחקנים של הסרט.<ref></ref>

==קישורים חיצוניים==

== הערות שוליים ==

קטגוריה:סרטי להט"ב אמריקאיים
קטגוריה:סרטי דרמה אמריקאיים
קטגוריה:סרטי משטרה
קטגוריה:סרטי אמזון
קטגוריה:סרטים באנגלית
ג'וזף לגארה

ג'וזף לגארה (בצרפתית: Joseph Légaré;; 10 במרץ 1795 – 21 ביוני 1855) היה צייר ואמן ודמות פוליטית בקנדה.<ref>Joseph Légaré". Dictionary of Canadian Biography (online ed.). University of Toronto Press. 1979–2016.</ref>

== ביוגרפיה ==

=== ראשית חייו ===
הבן הבכור במשפחה של שישה ילדים, ג'וזף לגארה נולד בקוויבק סיטי, בנו של סנדלר שנקרא גם ג'וזף, ולואיז רוטיאר, והתחנך ב"פטי סמינייר דה קוויבק". הצלחתו הכספית של אביו כאיש עסקים הושלמה על ידי נכסים שהושכרו.<ref>Porter, John R. (1978). The Works of Joseph Légaré. Ottawa: The National Gallery of Canada. pp. 10–16.</ref>

ג'וזף הצעיר בילה שלוש שנות לימוד בסמינר בקוויבק, אך הוא הפסיק את לימודיו ביולי 1811. ב-19 במאי 1812 הוא הפך לחניך לציור וויטרז'ים אצל מוזס פירס.

ב-21 באפריל 1818 לגארה התחתן עם ג'נייב דמיאן. הוא היה אמן אוטודידקטי, שהחל לצייר רפרודוקציות של יצירות דתיות אירופיות ובהמשך הפיק ציורים משלו וקיבל מדליה בשנת 1828.

הוא היה אמן הנוף הראשון ממוצא צרפתי-קנדי. בשנת 1833 פתח לגארה גלריה משלו בעיר קוויבק, הגלריה לאמנות הראשונה בקנדה, שנסגרה כעבור שנתיים. בשנת 1838 הוא פתח גלריה נוספת בשותפות עם עורך הדין תומאס אמיוט.

לגארה כיהן כחבר המועצה העירונית של העיר ומועצת הבריאות. הוא שימש גם כשופט שלום. בשנת 1842 עזר בהקמת אגודת סן-ז'אן-בפטיסט בקוויבק. לגארה היה מועמד למושב באספה המחוקקת ב־1848 וב־1850.

במישור העירוני והמחוזי, מעורבותו הפוליטית של לגארה לא מנעה ממנו תפקיד פעיל בחיי התרבות של זמנו. פעילותו כאספן אמנות - היה חלוץ בתחום, ואחד המומחים הראשונים. הוא רכש שלושים יצירות באמצעות הלוואה שהעניק לו אביו ביולי 1819. שלושים העבודות הללו היוו את גרעין האוסף שלו. רוב הרכישות המאוחרות שלו הגיעו משני סוחרים בקוויבק.

לגארה צייר מספר עבודות המתארות את "מנהגי האינדיאנים בצפון אמריקה". עם זאת, כמה מיצירותיו הזכורות יותר כוללות: מנזר האורסולינים הראשון בקוויבק, אנדרטאות הישועים בצרפת החדשה, מות הקדושים של האחים ברייב.

=== שנים מאוחרות ===
החופש הכספי היחסי של לגארה איפשר לו לצייר כרצונו מבלי שיהיה לו צורך לדאוג לפרנסה. הוא מכר כמה עבודות לכנסיות ולמסדרים דתיים, אך לא תמיד מצא שוק ליצירותיו.

רבים מנופיו "נדחו על ידי בני ארצו, כמו יצירותיו האחרות בגלל דעותיו הפוליטיות". רבים מתומכיו היו זרים.

הוא נקרא למועצה המחוקקת של קנדה בפברואר 1855 ונפטר בתפקידו בקוויבק סיטי בגיל 60.

== גלריה ==
<gallery mode="packed" heights="170">
File:Chaudiere Falls (adjusted).jpg

File:Eglise de Sainte-Foy - Joseph Legare.jpg

File:Joseph Légaré - Vision de saint Roch - MNBAQ.jpg

File:La Bataille de Sainte-Foy - Joseph Legare.jpg

File:Le Massacre des Hurons par les Iroquois - Joseph Legare.jpg

File:The Martyrdom of Fathers Brébeuf and Lalemant - Joseph Légaré.jpg

File:The Martyrdom of Fathers Brébeuf and Lalemant - Joseph Légaré.jpg
</gallery>
== קישורים חיצוניים ==

== הערות שוליים ==

קטגוריה:ציירים קנדים
קטגוריה:ילידי 1795
קטגוריה:נפטרים ב-1855
You Broke Me First

"You Broke Me First" (מעוצב באותיות קטנות; "you broke me first"; בעברית: "את/ה שברת אותי קודם") הוא סינגל שהוקלט על ידי הזמרת-יוצרת הקנדית טייט מקריי.<ref name=":0"></ref> השיר יצא לאור ב-17 באפריל 2020, על ידי חברת התקליטים RCA רקורדס, כסינגל ראשון מתוך האלבום, Too Young to Be Sad.<ref name=":0" /><ref></ref><ref name=":1"></ref> השיר הצליח בזכות הרשת חברתית המקוונת TikTok,<ref></ref><ref></ref> בו הועלו למעלה ממיליון סרטונים שנשאו את השיר ברקע.<ref></ref><ref></ref> בשל הצלחתו ב-TikTok, השיר זכה להצלחה גם בפלטפורמות הסטרימינג. נכון למאי 2021, יש לשיר למעלה ממיליארד השמעות בפלטפורמות סטרימינג שונות,<ref name="YBMF1B"></ref> מעל 525 מיליון השמעות בפנדורה,<ref></ref> ומעל 600 מיליון השמעות בספוטיפיי. השיר הוא השלישי המושמע ביותר בפלטפורמות סטרימינג שהוציאו אמניות בשנת 2020, והשני המושמע ביותר בפלטפורמות סטרימינג של אמנית סולו. השיר הושמע ברדיו המרכזי של ארצות הברית ב-4 באוגוסט 2020.<ref></ref><ref></ref>

== ביקורת ==
מבקרים רבים כתבו כי השיר "You Broke Me First" היה האישי ביותר של מקריי שנכתב עד כה, וחלקם תיארו אותו כ-"בלדה קשה".<ref></ref><ref></ref>

== הופעות חיות ==
מקריי ביצעה את השיר בטקס פרסי הווידאו קליפים של MTV לשנת 2020.<ref></ref> באוקטובר, מקריי ביצעה את השיר בג'ימי קימל לייב.<ref></ref> בנובמבר, מקריי ביצעה את השיר בטקס פרסי המוזיקה של MTV אירופה 2020 וזכה לשבחים על ידי NME ובילבורד על היותו אחד מהשירים הבולטים ביותר.<ref></ref><ref></ref> בינואר 2021, מקריי ביצעה את השיר בתוכנית הלילה עם ג'ימי פאלון .<ref></ref>

== רמיקסים וגרסאות כיסוי ==
הרמיקס של התקליטן הגרמני לוקה שריינר יצא ב-1 ביוני 2020.<ref></ref> הרמיקס של גריפין יצא ב-9 באוקטובר 2020.<ref></ref> הזמר הבריטי קונור מיינרד הוציא גרסת כיסוי לשיר ב-16 באוקטובר 2020.<ref></ref>

גרסת כיסוי של הלהקה האמריקאית, Our Last Night , פורסם ב-28 בינואר 2021.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 3×
|210,000
|-
!אוסטריה (IFPI Austria)
|זהב
|15,000
|-
!בלגיה (BEA)
|פלטינה
|40,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|פלטינה
|90,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|35,000
|-
!ניו זילנד (RMNZ)
|פלטינה
|30,000
|-
!פולין (ZPAV)
|פלטינה
|20,000
|-
!פורטוגל (AFP)
|פלטינה
|10,000
|-
!שוודיה (GLF)
|פלטינה 2×
|16,000,000
|-
!שווייץ (IFPI Switzerland)
|פלטינה
|20,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה 2×
|2,000,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:שירים על בגידה: מעילה באמון
קטגוריה:בלדות משנות ה-2020
קטגוריה:בלדות פופ
קטגוריה:שירי זהב בגרמניה
קטגוריה:סינגלים בהוצאת RCA רקורדס
ליאן לה הוואס

ליאן שארלוט בארנס (באנגלית: Lianne Charlotte Barnes; נולדה ב-23 באוגוסט 1989), הידועה בשם הבמה ליאן לה הוואס (Lianne La Havas), היא זמרת-יוצרת ומפיקה מוזיקלית אנגלייה.

==ביוגרפיה==
לה האווס נולדה וגדלה בלונדון, לאב יווני ולאם ג'מייקנית.<ref></ref> היא גדלה בטואטינג ובסטריאת'ם, ובילתה את רוב זמנה עם סבה וסבתה לאחר שנפרדו הוריה.<ref name="thisislondon.co.uk"></ref> לה הוואס החלה לשיר בגיל שבע. אביה, רב-נגן, לימד אותה את יסודות הגיטרה והפסנתר.<ref></ref> לה הוואס כתבה את השיר הראשון שלה בגיל 11, אך לא למדה לנגן על גיטרה עד גיל 18. היא שרה במקהלת בית הספר שלה.<ref name=":0"></ref>

הוואס החלה את הקריירה שלה לאחר שהוצגה בפני מוזיקאים שונים, בהם הזמרת פאלומה פיית' , שעבורה שרה קולות רקע.<ref name="thisislondon.co.uk2"></ref> בשנת 2010 חתמה לה הוואס בחברת האחים וורנר רקורדס , ובילתה שנתיים בפיתוח כתיבת השירים שלה לפני שהוציאה מוזיקה כלשהי.<ref name="thisisfakediy.co.uk"></ref><ref></ref>

ב-2011 יצא המיני-אלבום הראשון שלה, Lost & Found,<ref></ref> מתוכו השיר הפותח "No Room for Doubt", בו השתתף הזמר-יוצר וילי מאסון , שנכלל גם באלבום הבכורה שלה. השיר זכה להצלחה במצעדים של בלגיה, והגיע למקומות ה-67 וה-21 במצעדים של פלנדריה וולוניה בהתאמה. ב-2012 יצא אלבום הבכורה שלה, Is Your Love Big Enough?, שקיבל שבחים ממבקרי המוזיקה והגיע בשיאו למקום הרביעי במצעד האלבומים הבריטי.<ref name="thisisfakediy.co.uk2"></ref> האלבום אף זכה בפרס אלבום השנה של אייטונס.

ביולי 2015 יצא אלבומה השני, Blood, שזכה לשבחים ולהצלחה רבה בבריטניה, תוך שהגיע למקום השני במצעד האלבומים הבריטי. האלבום אף זכה להצלחה מחוץ לבריטניה, והגיע למקום הראשון במצעד האלבומים שבניו זילנד ול-52 במצעד הבילבורד 200 האמריקאי. נוסף על כך, הועמד האלבום לפרס גראמי בקטגוריית "האלבום האורבני העכשווי הטוב ביותר". מהאלבום יצאו הסינגלים המצליחים "Unstoppable" ו-"What You Don't Do". לה הוואס יצאה לסיבוב הופעות בבריטניה ובאירופה לקידום האלבום.<ref></ref><ref></ref>

ביולי 2020 הוציאה את אלבום האולפן השלישי שלה הנושא את שמה. האלבום הגיע למקום השביעי במצעד האלבומים הבריטי וזכה לשבחים רבים מהמבקרים, תוך שקיבל ציון ממוצע משוקלל של 83 מתוך 100 באתר Metacritic.<ref name=":1"></ref><ref></ref>

==דיסקוגרפיה==
===אלבומי אולפן===
* 2012: Is Your Love Big Enough?
* 2015: Blood
* 2020: Lianne La Havas

===מיני-אלבומים===
* 2011: Lost & Found
* 2011: Live in L.A.
* 2012: Forget
* 2016: Blood Solo
* 2020: Live at the Roundhouse

==קישורים חיצוניים==

* 

==הערות שוליים==

קטגוריה:זמרות-יוצרות בריטיות
קטגוריה:מפיקות מוזיקליות
קטגוריה:מפיקים מוזיקליים בריטים
קטגוריה:אנגלים ממוצא ג'מייקני
קטגוריה:אנגליות שנולדו ב-1989
קטגוריה:אנגלים שנולדו ב-1989
רוברט הנרי לינדזי

רוברט הנרי לינדזי (באנגלית: Robert Henry Lindsay; 23 באפריל 1868 – 19 במרץ 1938) היה צייר קנדי.

== חיים אישיים ==
לינדזי נולד בפרסקוט, אונטריו ב-23 באפריל 1868. אביו ג'ורג' לינדזי העביר את משפחתו לברוקוויל, אונטריו בזמן שרוברט היה ילד צעיר.<ref>Macdonald, Colin S., ed. (1975). A Dictionary of Canadian Artists. 3(1st ed.). Ottawa: Canadian Paperback Publishing Ltd. pp. 855–856</ref> רוברט לינדזי התחתן עם מרגרט אלן בוצ'ר בקרלטון פלייס ב-30 בספטמבר 1907.

הוא עסק בפעילות גופנית והתעניין בחתירה והפך לחבר הכבוד הראשון של מועדון החתירה ברוקוויל. מלבד מקצועו כאמן וכצייר סטודיו, היה לו תחביב גילוף בעץ.<ref>"Robert Lindsay Passed Saturday, Funeral Tuesday" (PDF). History Matters: Newsletter of the Brockville & District Historical Society. 4, No. 6: 2. September 2002 [21 March 1938, The Recorder & Times].</ref>

לינדזי נפטר בברוקוויל ב-19 במרץ 1938.

== אמן ==
כבר בתחילת חייו התעניין לינדזי באמנות. הוא למד במכון ברוקוויל. היה זה מכון למכניקה שכלל גם בית ספר לאומנויות שהעניק חינוך לאמנות גרפית, שם פיתח לינדזי את כישוריו. הוא נכנס לתפקיד כצייר בחברת הייצור סמארט של ג'יימס.

בעודו מועסק בסמארט הוא למד ציור ורישום אצל פרסי פ. ודקוק, בבית הספר לאמנות ברוקוויל באונטריו. לימוד זה הוביל אותו לקריירה כאמן מקצועי וצייר שמנים וצבעי מים.

בשנת 1911 הוא הפך למורה לאמנות במשרה חלקית בבית הספר ובהמשך ירש את ודקוק כמדריך האמנות בבית הספר לאמנות באונטריו בברוקוויל, תפקיד אותו מילא במשך 12 שנים.<ref>"Our Men of Affairs: Robert Lindsay" (PDF). History Matters: Newsletter of the Brockville & District Historical Society. 4, No. 6: 1–2. September 2002 [18 February 1932, The Recorder & Times]. </ref> הוא לימד גם רישום בבית הספר לבנים של סנט אלבנס. הוא צייר עם הרולד א. פרל מטורונטו, במיוחד במחוז ניובורו-ווסטפורט ובמחוז לידס. הוא החזיק סטודיו בברוקוויל ממנו ניהל עסקי אמנות מסחרית וכן את מאמציו האמנותיים.
רוברט לינדזי, סתו, 1913
הוא היה חבר במועדון האמנויות של מונטריאול. שסייע בהקמתו בשנת 1912. לינדזי טייל הרבה, וצייר במיין, פלורידה ואירלנד.

רוברט לינדזי הפך לנאמן של ספריית ברוקוויל. כאשר ספריית קרנגי הוקמה כבית הקבע של האוספים האמנותיים הוא הפך לסגן יו"ר מועצת הספרייה הציבורית ברוקוויל. הוא רשם רישומי עיפרון רבים את ברוקוויל שהם כעת בעלי ערך היסטורי.

לאחר מותו בשנת 1938 אלמנתו, מרגרט בושה לינדזי, תרמה לספרייה כארבעים משרטוטיו.

== תערוכות ואוספים ==
הוא השתתף בתערוכות האביב של אגודת האמנות של מונטריאול בין השנים 1911 ועד 1934. לינדזי הציג גם ציורי שמן וגם צבעי מים עם האקדמיה המלכותית לאמנויות הקנדיות, אגודת האמנים אונטריו, ועמותת האמנות במונטריאול.

בנוסף להשתתפותו הקבועה באירועים אלה במונטריאול ובטורונטו, ידוע שהוא הציג גם באוטווה, ויניפג, שיקגו, ובלפסט, אירלנד. זמן לא רב לאחר מותו הוצגו עבודותיו של לינדזי במועדון האמנויות במונטריאול.

עבודותיו של רוברט ה. לינדזי קיימות באוספי הספרייה הלאומית והארכיונים של קנדה מוזיאון ברוקוויל.

== קישורים חיצוניים ==

== הערות שוליים ==

קטגוריה:ציירים קנדים
קטגוריה:ילידי 1868
קטגוריה:נפטרים ב-1938
Carry Me

"Carry Me" הוא סינגל של התקליטן והמפיק המוזיקלי הנורווגי, קייגו, בהשתתפות הזמרת-יוצרת האמריקאית, ג'וליה מייקלס. השיר יצא ב-12 באוגוסט 2016, על ידי סוני מיוזיק אנטרטיינמנט ואולטרה מיוזיק . השיר מופיע באלבום הראשון של קייגו, Cloud Nine. השיר בוצע בטקס הסיום של אולימפיאדת ריו דה ז'ניירו, באצטדיון מרקנה, ב-21 באוגוסט 2016.<ref name="Billboard Olympics"></ref>

נכון לאוקטובר 2021 הושמע השיר למעלה מ-132 מיליון פעמים בספוטיפיי.<ref></ref>

== וידאו קליפ ==
לפני צאתו של הווידאו קליפ, קייגו הוציא סרטון לירי לשיר ב-29 באוגוסט 2016 בערוץ היוטיוב של אולטרה מיוזיק . הסרטון הלירי מציג את קייגו מנגן בפסנתר, ואת מייקלס מקליטה את השיר באולפן יחד עם תזמורת שמנגנת על כלי מיתר. נכון לאוקטובר 2021, הסרטון הלירי נצפה למעלה מ-2 מיליון פעמים.<ref name="Lyric video"></ref>

הווידאו קליפ, שהופק על ידי Savage Isle Productions וקייגו, יצא ב-5 באוקטובר 2016, בערוץ ה-Vevo הרשמי של קייגו. בווידאו קליפ, ניתן לראות את קיגו יוצא עם חברים לחופשה, והוא מכיל סצנות על יאכטה, בצילומי פסטיבל וליד בריכה.<ref name="Idolator"></ref> נכון לאוקטובר 2021, הווידאו קליפ נצפה למעלה מ-22 מיליון פעמים.<ref name="Music video"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|זהב
|40,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!חברת תקליטים
|-
! עולמי
| 12 באוגוסט 2016
| הורדה דיגיטלית
| סוני מיוזיק אנטרטיינמנט • אולטרה מיוזיק 
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קייגו
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
גן הפסלים באמירים

גן הפסלים באמירים הוא גן פסלים הממוקם במושב אמירים, ומציג פסלים מאוסף מוזיאון ישראל.

הגן הוקם בסוף שנות ה-80 של המאה ה-20, בעיצובו של האדריכל איתמר רעיוני. הוא מציג 21 פסלי שיש, ברונזה וברזל, שהושאלו על ידי מוזיאון ישראל. מבין הפסלים המוצגים, רק שלושה הם עבודותיהם של האמנים הישראלים דוד פלומבו ודינה רקנאטי, ואילו שאר העבודות נוצרו על ידי אמנים לא ישראלים.

==ראו גם==
* גן האמנות ע"ש בילי רוז

==קישורים חיצוניים==

*[https://www.nof10.com/wp-content/uploads/2019/03/גן-פסלים-עיברית-2018-2.pdf מפה של גן הפסלים]
קטגוריה:מוזיאון ישראל: פסלים
קטגוריה:אמירים (יישוב)
קטגוריה:ישראל: גני פסלים
משה אמת ותורתו אמת

[[קורח ודתן ואבירם נבלעים באדמה ציור מאת מריה קוסוויי]]
משה אמת ותורתו אמת הוא שיר יהודי עממי העוסק באמונה בנבואת משה ובתורה מן השמים. השיר מבוסס על אגדה תלמודית שלפיה עדת קורח הודו בטעותם לאחר שנבלעו באדמה ואמרו "משה ותורתו אמת".

==מקור==
מקור המילים הוא באגדות רבה בר בר חנה במסכת בבא בתרא:

בתרגום חופשי: אמר רבה בר בר חנה: פעם אחת הלכנו במדבר והתלווה אלינו ערבי אחד... אמר לי: בוא ואראה לך את בלועי קורח... אמר לי: הקשב למה שאתה שומע. ושמעתי שהיו אומרים: "משה ותורתו אמת ואנחנו בדאים". אמר לי: כל שלושים יום מחזיר אותם הגיהנם לכאן כבשר בקלחת ואומרים כך: "משה ותורתו אמת ואנחנו בדאים".

רבה בר בר חנה סיפר על ערבי שהתלווה אליו במדבר והציע לו לראות את עדת קורח הבלועים בקרקע. הוא ראה שני בקעים באדמה, וכשהקשיב שמע מתוכם קול שאומר "משה ותורתו אמת". הערבי הסביר לו שעדת קורח מתגלגלים שם פעם בשלושים יום ואומרים כך.

==מנהגים==
נהוג לשיר את השיר בעיקר בטקסי ההקפות בחג שמחת תורה. לפי מנהג נפוץ שהחל ככל הנראה במאה העשרים, בשעת אמירת המילים "משה אמת ותורתו אמת" הקהל קמים וקופצים מספר פעמים, או מניפים את הילדים באוויר.

כמקור למנהג הקפיצה יש שציינו אגדה מתרגום שני למגילת אסתר שלפיה המן אמר לאחשוורוש שבחג הסוכות היהודים "מקפצים כגדיים". תלמידי הרב יעקב ישראל קנייבסקי מספרים שהרב הקפיד על המנהג, וקיים אותו אף בעת חולשתו.

הרב משה שמואל שפירא נשאל על מקור המנהג וענה, , הרב אהרן קוטלר ביאר, שמטרת השמחה בשמחת תורה היא להראות ש"" ולכך בשעה שאומרים זאת מגביהים את עצמם מהקרקע לבטא חיבור לשמים.

ב-2013 דווח על ילדים שנפצעו כתוצאה מהנפתם ב"משה אמת".

יש שפקפקו על קיום ריקוד זה שהוא נגד גזירת חז"ל שלא לרקוד בשבת ויום טוב, והאיסור הוא בעיקר באופן ששתי רגלי הרוקד הן באוויר בבת אחת,

על מקור ההיתר נכתב בספר הלכות חג בחג, שכתב לסמוך על מה שכתב הרמ"א: 

==לחנים וביצועים==
לשיר ישנם שני לחנים מפורסמים, והוא בוצע על ידי אמנים רבים, ביניהם אברהם פריד, פרחי מיאמי, יוסף משה כהנא ורבי אלתר.

==ראו גם==
*מחלוקת קורח ועדתו

==קישורים חיצוניים==
* [https://meirtv.com/shiurim/shiur-7863/ "משה אמת ותורתו אמת והן בדאין" – מי אומר זאת ולמה?] באתר ערוץ מאיר
*[http://forum.otzar.org/viewtopic.php?f=31&t=6577#p57787 מהו המקור למה שקופצים במשה אמת ותורתו אמת] אשכול בפורום אוצר החכמה

==הערות שוליים==

קטגוריה:ספר במדבר
קטגוריה:אגדות תלמודיות
קטגוריה:שירים עממיים
קטגוריה:שירי חגים ומועדים
קטגוריה:שמחת תורה
קטגוריה:מנהגים יהודיים: חגים
קטגוריה:משה
המחאה בקולומביה (2021)

המחאה בקולומביה הוא שם כולל למספר הפגנות ומחאות במוקדים שונים בקולומביה כנגד העלאת המיסים ורפורמת הבריאות, שיזם הנשיא איוואן דוקה, שהחלה ב-28 באפריל 2021. העלאת המיסים שקידם דוקה נועדה לממן את ארגון אינגרסו סולידאריו<ref></ref>, תוכנית חברתית להכנסה בסיסית אוניברסלית שהוקמה באפריל 2020 במטרה לספק סיוע כלכלי לנפגעי מגפת הקורונה בקולומביה, אולם הצעת החקיקה שבאה לצד העלאת המיסים קידמה גם הפרטה של שירותי הבריאות, מה שהעלה חשש בקרב בני השכבות החלשות בקולומביה<ref></ref><ref></ref><ref></ref><ref></ref><ref></ref><ref></ref>.

ההפגנות החלו ב-28 באפריל 2021 בערים הגדולות ובעיקר בבוגוטה ובקאלי. אלפי עד עשרות אלפי מפגינים יצאו לרחובות, ובמקרים מסוימים התעמתו עם הרשויות וכתוצאה מכך נהרגו לפחות כ-26 מפגינים<ref></ref>. המחאות נמשכו גם בימים שלאחר מכן, במקביל להצהרותיו של הנשיא על שינוי הרפורמה שלו. המחאה הגיעה לשיאה ב-1 במאי, שהוא יום הפועלים הבינלאומי. כתוצאה מכך, ב-2 במאי הכריז הנשיא כי הוא יסיר לחלוטין את תוכנית המס שלו, אולם הוא לא הכריז על אף תוכנית קונקרטית חדשה וההפגנות המשיכו.

ממשלות קולומביה ואקוודור טענו כי ההפגנות הרבות לובו ואורגנו על ידי נשיא ונצואלה השכנה ניקולאס מאדורו בניסיון להפיל את הממשלה הקולומביאנית הנוכחית, שהביעה סלידה מהיחסים עם ונצואלה<ref></ref>. בנוסף, אנליסטים רבים טענו כי לממשלת קולומביה עצמה יש מעורבות רבה במהלך ההפגנות<ref></ref>.

משרד הנציב העליון של האו"ם לזכויות האדם פרסם נתונים על הפרת זכויות אדם ופגיעה לא כשירה במפגינים מידיי המשטרה. עם זאת, נשיא קולומביה לשעבר אלווארו אוריבה ולס דווקא קרא לעם לתמוך בפעולותיהם של השוטרים והחיילים במהלך ההפגנות ושיבח אותם על התנהגותם<ref></ref>.

== קישורים חיצוניים ==

* [https://edition.cnn.com/2021/05/06/americas/colombia-protests-explainer-intl-latam/index.html כתבה בנושא המחאות בקולומביה], באתר CNN 
* 
* 
*ג'ולי טורקוויץ וסופיה וילאמיל, [https://www.haaretz.co.il/news/world/america/.premium-MAGAZINE-1.9781613 "הורגים אותנו": הקולומביאנים מוחים על עוני ואי שוויון. התגובה של ממשלתם קטלנית], מתורגם באתר הארץ ([https://www.nytimes.com/2021/05/05/world/americas/colombia-covid-protests-duque.html למקור] במגזין ניו יורק טיימס)

== הערות שוליים ==

קטגוריה:קולומביה: היסטוריה
קטגוריה:מחאות ב-2021
יודוויגה שפט

ידוויגה שפט
ידוויגה שפט (בפולנית: Jadwiga Szaft; 4 באוקטובר 1913, כפר Krzynowloga Wielka אשר במחוז וורשה בקרבת העיירה פשאסניש בפולין – 5 בספטמבר 2007) לבית סוכודולסקה (suchodolska) הייתה חסידת אומות עולם, עלתה לישראל בשנת 1957, נפטרה בישראל ונקברה בכפר הרי"ף.

ידוויגה שפט ובני משפחתה, אביה, אדם סוכודולסקי ואימה, סטניסלבה סוכודולסקה, היו אחראים על הצלתו של מיכאל שפט (Michael Szaft), סטודנט יהודי למשפטים אשר עזב את לימודיו עם פרוץ המלחמה ונאלץ להתגורר בגטו ורשה עד לבריחתו לאחר שלקח חלק במרד גטו ורשה.

==סיפור ההצלה==

בשנת 1943 נשמעה דפיקה על דלת ביתם של משפחת סוכודולסקי. אדם סוכודולסקי, אבי המשפחה, פתח את הדלת וראה צל אדם, גופו נפוח מרעב. האיש נפל על ברכיו והתחנן לרחמים, ציין כי ברח מגטו ורשה ואמר "אנא עזור לי להישאר בחיים". אדם וביתו ידוויגה בחנו את פניו והבחינו כי זה לא אחר מאשר מיכאל שפט אשר התגורר עם משפחתו בכפר לפני שנים רבות.
הוריה של ידוויגה, אדם וסטניסלבה, החליטו להסתיר את מיכאל, חפרו בור בתוך לול התרנגולות הנמצא בשטח ביתם וכיסו אותו במספוא של בעלי חיים.
ידוויגה ואחיה סטניסלב האכילו את מיכאל באופן קבוע, ידוויגה הייתה נכנסת אל לול התרנגולות על מנת להאכיל את התרנגולות ומשם אל הבור בו הסתתר מיכאל, האוכל הועבר דרך סדק צר שהיה בכיסוי הבור. בחורף, חדר גשם לבור, אולם למרות הקושי מיכאל שרד.
מיכאל חי בבור כמעט שנתיים עד לשחרור הכפר ב-15 בינואר 1945, לאחר השחרור נשאר עם ידוויגה ומשפחתה.
לאחר השחרור התפשטה שמועה בכפר כי יהודי חזר לחיות בכפר. באחד הימים, התפרצה לבית קבוצת פורעים ודרשה למסור לידם את מיכאל. סטניסלב הצעיר עיכב אותם מספיק זמן אשר איפשר למיכאל לקפוץ מהמיטה ולברוח דרך הדלת האחורית, מאוחר יותר מיכאל חזר לבית.
בחלוף השנים פיתחו מיכאל וידוויגה ידידות, השניים נישאו ועלו לישראל בשנת 1957. לשניים נולדו 2 בנים.
ידוויגה כתבה בזכרונותיה "אני באה ממשפחה קתולית אדוקה ורצינו לקיים את המצווה - ואהבת לרעך כמוך".

==ההכרה==

ב-15 ביולי 1975 הוכרו ידוויגה, אחיה סטניסלב והוריה כחסידי אומות עולם על ידי "יד ושם".
ידוויגה כתבה במכתב לראש הממשלה, גולדה מאיר, על המצווה אותה קיימה ועל כך שהיא גאה לשמש כאדם צדיק וכי בשל כך זכתה למקום בעולם הבא.

== ראו גם ==
* 
* [http://atzum.org/https://prezi.com/evekkj9mdlfa/jadwiga-suchodolski/]
http://atzum.org/projects/righteous-among-the-nations-2/individual-profiles/jadwiga-szaft-suchodolska/
https://www.raoulwallenberg.net/general/jadwiga-suchodolska-poland/
* [https://www.google.com/maps/place/קברה+של+חסידת+אומות+העולם+-+יודוויגה+שאפט/@31.7386254,34.80487,16z/data=!4m13!1m7!3m6!1s0x1502be618b935603:0xd0bfbeec9a5e94a2!2z15vXpNeoINeU16jXmSLXow!3b1!8m2!3d31.747029!4d34.790928!3m4!1s0x1502bfb043ed3d47:0x9bb07bdeb518ae04!8m2!3d31.7389422!4d34.8069915 ציון קברה של ידוויגה שפט]

==קישורים חיצוניים==

2021 05
קטגוריה:פולניות חסידות אומות העולם
קטגוריה:עולות בשנות ה-1950
קטגוריה:עולים בשנות ה-1950
קטגוריה:מצילים בשואה: פולין
קטגוריה:פולנים חסידי אומות העולם
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-2007
קטגוריה:ישראלים שנפטרו ב-2007
קטגוריה:חסידי אומות העולם שהוכרו במבצע חסד אחרון
אנדרואיד 12

אנדרואיד 12 היא הגרסה העיקרית ה-12 של אנדרואיד, מערכת ההפעלה הסלולרית שפותחה על ידי Alliance Handset Alliance בהובלת גוגל.<ref name=":2"></ref> לאחר מספר גרסאות בטא, באוקטובר 2021 הושקה הגרסה הסופית וזמינה להתקנה במכשירי פיקסל נתמכים.

== היסטוריה ==
אנדרואיד 12 הוכרזה בבלוג של אנדרואיד ב-18 בפברואר 2021.<ref></ref> תצוגה מקדימה למפתחים פורסמה באופן מיידי, כאשר שתי גרסאות נוספות למפתחים תוכננו לחודשיים שלאחר מכן. הגרסאות למפתחים נתמכות במכשירי פיקסל בלבד, החל מדגם פיקסל 3 ומעלה. לאחר מכן, מתוכננות ארבע גרסאות בטא חודשיות, החל מחודש מאי, האחרונה שבהן תגיע ליציבות פלטפורמה באוגוסט, והזמינות הכללית תגיע זמן קצר לאחר מכן.<ref></ref>

ב-18 במאי יצאה גרסת הבטא הראשונה, והיא הכילה שינויי עיצוב משמעותיים כמו גם אפשרויות חדשות לשליטה בעיצוב. גרסת הבטא זמינה למכשירים נבחרים מיצרניות כמו OnePlus, ASUS, ZTE ואופו.

ב-19 באוקטובר 2021, הושקה מערכת ההפעלה לזמינות כללית למכשירי פיקסל הנתמכים.

==תכונות==
בגרסת המפתחים הראשונה נכללו שינויים במערכת ההתראות, האנימציות, פורמטי קבצים, העברת תמונות ווידאו בין אפליקציות באמצעות גזור, העתק והדבק ומנגנון שמאפשר שליחת עדכונים למערכת ההפעלה שלא דרך יצרניות החומרה.

בגרסת המפתחים השלישית נוספה היכולת לשלוט בעוצמת משוב הרטט באפליקציות.

בהמשך לשינויים בדפדפן כרום בנוגע להתנהגות עוגיות SameSite, השינויים הוחלו ב-WebView של גרסת האנדרואיד החדשה.

== קישורים חיצוניים ==

* 

== הערות שוליים ==

קטגוריה:תוכנות שהושקו ב-2021
קטגוריה:אנדרואיד
יום ה-H (איסלנד)

יום ה-H (באיסלנדית: H-dagurinn או Hægri dagurinn) הוא כינוי ל-26 במאי 1968, אשר בו הפכה איסלנד את כיוון התנועה מנהיגה בצד שמאל לנהיגה בצד ימין. השינוי השפיע על כ-40,000 נהגים ובאופן רשמי נכנס לתוקף בשעה 06:00. האות H היא האות הראשונה במילה האיסלנדית Hægri (ימין).

== רקע ==
אף על פי שאיסלנד נשלטה בעברה על ידי ממלכת דנמרק, אשר כבר בשנת 1793 אימצה רשמית את כיוון התנועה בצד ימין, השינוי לא הוחל על ממלכת איסלנד, והתנועה באי המשיכה לנוע בצד שמאל. תוכנית קודמת להחלפת כיוון התנועה הופסקה בעקבות מלחמת העולם השנייה, מאחר שאיסלנד הייתה נתונה תחת כיבוש צבאי בריטי והתנועה הצבאית הייתה גדולה יותר מזו האזרחית - בבריטניה התנועה היא בצד שמאל

== ההחלטה על ההחלפה ==
ב-13 במאי 1964 העביר הפרלמנט האיסלנדי (אלת'ינגי) החלטה לפיה: "אלתי'ינגי מורה לממשלה להתחיל בהכנות הראשונות להעברת כיוון הנסיעה לצד ימין במדינה זו".

החוק התקבל בשנת 1965, לפיו המדינה תעבור לנהיגה בצד ימין בשנת 1968.

בשנת 1963 החליטה שוודיה החלטה זהה, שיישרה קו עם מדינות אירופאיות אחרות ויושמה ביום ה-H השוודי בשנת 1967. החלטה זו של שוודיה הייתה גורם משפיע על החלטתה של איסלנד. בנוסף לכך אירחה איסלנד מספר רב של מבקרים מארצות הברית, שם נהוגה נסיעה בצד ימין, ומשאר אירופה, אשר ברובה גם נהוגה נסיעה בכיוון זה.

== יום ה-H ==
הטיפול במשימה הוטל על ועדת התעבורה. עלות התאמת מערך האוטובוסים הסתכמה ביותר מ-33 מיליון קרונות איסלנדיות ו-12 מיליון קרונות איסלנדיות עבור התאמה ועבודות תשתית. בדומה לשוודיה, גם איסלנד אסרה על תנועה לא חיונית בליל החלפת כיוון התנועה. יוצאים מן הכלל היו עובדי עיריית רייקיאוויק אשר השתתפו בהחלפת כיוון התנועה, ואחרים שהשתתפו במבצע ההחלפה. כמו כן הוחרגו גם רופאים בעלי תג רפואי על רכבם וחלק מנהגי המוניות. שוטרים, לוחמי אש, פקידי מס ועובדי נמל על מדים הוחרגו גם הם. מערך התקשורת שהשתתף בהחלפת כיוון התנועה, וצוותי טלוויזיה ורדיו הוחרגו מאיסור התעבורה. על פי מידע ממשטרת רייקיאוויק, מספר המוחרגים מאיסור התעבורה עמד על כ-800.

== לאחר יום ה-H ==
יום המעבר היה הצלחה. ב-24 השעות הראשונות לא נרשמו תאונות דרכים כתוצאה מהחלפת כיוון התנועה למעט ילד רכוב על אופניים ששבר את רגלו. שיעורי תאונות הדרכים אף ירדו לזמן קצר בעקבות נסיעתם האיטית והזהירה של הנהגים, אשר יצרו עומסי תנועה במדינה ועיכבו את מערך האוטובוסים בניסיונם להתרגל לכיוון הנסיעה החדש.

==ראו גם==
* יום ה-H (שוודיה)

== הערות שוליים ==

קטגוריה:איסלנד: תחבורה
קטגוריה:1968